संक्षेप करने के लिए दस्तावेज़: 20वें फ़ुटबॉल वर्ल्ड कप के लिए 32 टीमें क़रीब एक महीने तक 64 मुक़ाबलों में हिस्सा लेगी.

उद्घाटन मैच से पहले 25 मिनट का रंगारंग कार्यक्रम पेश किया जाएगा. इसमें क़रीब 600 कलाकार शामिल होंगे. इन कलाकारों में एक्रोबेटिक जिमनास्ट से लेकर मार्शल आर्ट्स के कलाकार तक शामिल होंगे.

हालांकि सबकी नज़रें मेज़बान ब्राज़ील पर टिकी होंगी, जो छठी बार ख़िताब जीतने की कोशिश करेगी. 1950 के बाद ब्राज़ील को पहली बार अपने घरेलू दर्शकों के सामने खेलने का मौक़ा मिल रहा है.

ब्राज़ील की टीम को बेहद अनुभवी कोच लुइज फिलिप स्कोलरी ने तैयार किया है. वे 2002 में जापान और दक्षिण कोरिया में आयोजित वर्ल्ड कप में टीम को चैंपियन बना चुके हैं.

इस बार भी वे कामयाबी का इतिहास दोहराना चाहते हैं. उन्होंने कहा है, "दूसरे किसी उद्देश्य में हमारी दिलचस्पी नहीं है. हम जीतने जा रहे हैं."

कौन-कौन दावेदार

टीम के बेहतर प्रदर्शन का दारोमदार नेमार पर टिकी है. ब्राज़ीली फ़ुटबॉल के पोस्टर ब्वॉय और सुपर स्ट्राइकर नेमार ब्राज़ील के आक्रमण की कमान संभालेंगे. पिछले साल कंफेडरेशन कप में उन्होंने टीम को कामयाबी दिलाई थी.

ग्रुप ए में क्रोएशिया के ख़िलाफ़ अपने मुक़ाबले के बाद ब्राज़ील मैक्सिको और कैमरून की टीम से भिड़ेगी. आठ ग्रुप में चार-चार टीमों को रखा गया है. ब्राज़ील के 12 शहरों में अगले दो सप्ताह तक ग्रुप मैचों का आयोजन होगा.

प्रत्येक ग्रुप से टॉप की दो-दो टीमें नॉकआउट राउंड में पहुंचेंगी. फ़ुटबॉल वर्ल्ड कप का फ़ाइनल 13 जुलाई को रियो के मारकाना स्टेडियम में होगा.

गत विजेता स्पेन, अर्जेंटीना, जर्मनी और मेज़बान ब्राज़ील को इस बार ख़िताब का मज़बूत दावेदार माना जा रहा है.

चार साल की तैयारियों के बीच आयोजन पर हो रहे ख़र्च के विरोध में ब्राज़ील की सड़कों पर विरोध प्रदर्शन भी ख़ूब देखने को मिले, लेकिन ब्राज़ील अब पूरी तरह फ़ुटबॉल के रंग में डूबा नज़र आ रहा है.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\nसंक्षेप उसी भाषा में जिसमें दस्तावेज़ है:
फ़ुटबॉल वर्ल्ड कप, 2014 का रोमांच गुरुवार को साओ पाओलो में मेज़बान ब्राज़ील और क्रोएशिया के ख़िलाफ़ होने वाले मुक़ाबले से शुरू हो जाएगा.